# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau Deddf Tai Cymdeithasol (Rheoleiddio) 2023 (Diwygiadau Canlyniadol ac Amrywiol) 2024** |
| **DYDDIAD**  | **19 Ionawr 2024**  |
| **GAN** | **Julie James, Y Gweinidog Newid Hinsawdd** |

Gosodwyd Rheoliadau Deddf Tai Cymdeithasol (Rheoleiddio) 2023 (Diwygiadau Canlyniadol ac Amrywiol) 2024 ("y Rheoliadau") gerbron Senedd y DU ar 18 Ionawr 2024.

Mae'r rheoliadau'n gwneud diwygiadau sy'n ganlyniad i Ddeddf Tai Cymdeithasol (Rheoleiddio) 2023 ac yn gwneud diwygiadau amrywiol i Ddeddf Tai ac Adfywio 2008 mewn perthynas â rheoleiddio tai cymdeithasol yn Lloegr. Pwrpas y Rheoliadau yw rhoi effaith i'r diwygiadau i'r gyfundrefn reoleiddio ar gyfer tai cymdeithasol yn Lloegr a nodir yn Neddf 2023.

Rwyf wedi gosod [Memorandwm Esboniadol Offeryn Statudol](https://senedd.wales/media/t4lfkar4/sicm-ld16274-w.pdf) mewn perthynas â'r rheoliadau hyn, o gofio bod tai o fewn cymhwysedd deddfwriaethol y Senedd. Rwyf wedi gosod y memorandwm yn unol â'r gofyniad o dan Reol Sefydlog 30A. Rwy'n ystyried bod y Rheoliadau'n offeryn statudol perthnasol gan eu bod yn gwneud darpariaethau o ran Cymru sy'n diwygio deddfwriaeth sylfaenol sydd o fewn cymhwysedd deddfwriaethol y Senedd, nad yw'n ddarpariaeth ddeilliadol, ganlyniadol, drosiannol, ddarfodol, atodol nac arbed sy’n ymwneud â materion nad ydynt o fewn cymhwysedd deddfwriaethol y Senedd.